钦定古今图书集成/明伦汇编/交谊典/第054卷 > 《韦宾客宅宴集诗序》权德舆
## 钦定古今图书集成/明伦汇编/交谊典/第054卷 > 《韦宾客宅宴集诗序》权德舆

太子宾客韦兄，“彯华缨，佩金龟，为清时大僚，有年数
矣。始以博士奉朝请，周历台阁，出分藩符，入作卿长，
乃领内府。又宾东朝，拜章乞告，优诏得请，致仕就第，
燕闲自颐。中外族属，常僚贵仕，以觞酒祝延，发礼修
贺者多矣。以兄始登朝行，实自礼寺，蕃祉吉禄，此为
推轮。”于是众君子学通行修，尝践此任者，与今之引
经据古、屈职在列者，同声撰日，复修兹会。乃有夏官
小司马、左右曹侍臣，书殿东观，柱下史、南宫郎九《旋
十》，而鄙夫忝焉。入门而右，胜概迎步，耸槛于宾位，罗
松篁于石径。清冬之时，寒翠溢目，则熙春耸卉，照灼
骀荡，又可知也。轩盖上下，壶觞交错。聆主人之言，则
同惇史；听众宾之论，如在曲台。徜徉乎礼文，博约乎
法义。乐在名教，庆兹光宠。中饮霑醉，抗音击节，乃相
谓曰：“季伦《金谷》，实有歌诗；元亮《斜川》，亦疏爵里。况今
贺得谢之美，赋必类之词，爱景美禄，遗簪投辖，盛集
之，若是者有几，安可没而不书。猥微菲薄，因附官业。
今裴、辛、吕三君子，皆讲学称职，而司勋满岁，复留再
帖郎位，犹四命焉。前”此者，柱史之超拜浃日矣，鄙夫
之忝兹一纪矣，二左曹东观二十年矣，小司马向三
十年矣，而主人逾四十年矣，其馀折中定议，损益于
《仪法》多矣。外有平阳、长乐三连帅韦君、柳君，绛、郴、和
三郡守裴君、李君，前苏州韦君、信州陆君、守之介刘
君，六邑之长姜君，合中外历是者十九人，因广斯文，
且为“礼官之籍。”